**МЕЖДИННА ОЦЕНКА ЗА**

**ИЗПЪЛНЕНИЕТО НА ОБЩИНСКИ ПЛАН ЗА РАЗВИТИЕ НА ОБЩИНА БОРОВАН ЗА ПЕРИОДА 2014-2020 г.**

**ДОКЛАД**

**2018 г.**

**Съдържание**

[1. Въведение......................................................................................................................5](#_Toc487011905)

[2. Цели и методи на Междинната оценка на ОПР........................................................7](#_Toc487011906)

[3. Оценка на първоначалните резултати от изпълнението.....................................12](#_Toc487011907)

[3.1. СТРАТЕГИЧЕСКА ЦЕЛ 1: Развитие на съвременна конкурентоспособна икономика 13](#_Toc487011908)

[3.2. СТРАТЕГИЧЕСКА ЦЕЛ 2: Подобряване на инфраструктурната осигуреност на общината и опазване на околната среда 14](#_Toc487011909)

[3.3. СТРАТЕГИЧЕСКА ЦЕЛ 3: Повишаване качеството на живот в община Борован, чрез ефективни социални услуги, здравеопазване и образование 17](#_Toc487011910)

3.4. СТРАТЕГИЧЕСКА ЦЕЛ 4: Разширяване възможностите за териториално сътрудничество и укрепване на административния капацитет.............................................................................................................................24

[**4. Оценка на степента на постигане на съответните цели – индикатори за оценка на стратегическите цели и приоритетите на ОПР 2014-2020** 22](#_Toc487011911)

[4.1. Общи индикатори 22](#_Toc487011912)

[4.2. Специфични индикатори 24](#_Toc487011913)

[5. Оценка на ефективността и ефикасността на използваните ресурси – ресурсно осигуряване, разпределение на планираните финансови ресурси по приоритети и източници на финансиране..........................................................................32](#_Toc487011914)

[6. Изводи и препоръки за изпълнението на съответния документ.......................35](#_Toc487011915)

**Съкращения**

**АЗ - Агенция по заетостта**

**БФП - Безвъзмездна финансова помощ**

**ГД - Главна дирекция**

**ГРАО - Гражданска регистрация и административно обслужване**

**ДФ - Държавен фонд**

**ЕЕ - Енергийна ефективност**

**ЕИП - Европейско икономическо пространство**

**ЕК - Европейска комисия**

**ЕС - Европейски съюз**

**ЗРР - Закон за регионално развитие**

**ИСУН - Информационна система за управление и наблюдение**

**МИГ - Местна инициативна група**

**МО - Междинна оценка**

**МОН - Министерство на образованието и науката**

**МОСВ - Министерство на околната среда и водите**

**МТБ - Материално-техническа база**

**НСИ - Национален статистически институт**

**ОПНОИР - Оперативна програма Наука и образование за интелигентен растеж**

**ОПР - Общински план за развитие**

**ОПРЧР - Оперативна програма Развитие на човешките ресурси**

**ПГЗ - Професионална гимназия по земеделие**

**ПЕЕ - Програма за енергийна ефективност**

**ППЗРР - Правилник за прилагане на Закона за регионално развитие**

**ПРСР - Програма за развитие на селските райони**

**ПСОВ - Пречиствателна станция за отпадни води**

**ПУДООС - Предприятие за управление на дейностите по опазване на околната реда**

**ПЧП - Публично-частно партньорство**

**РА - Разплащателна агенция**

**СМР - Стратегия за местно развитие**

**СЦ - Стратегическа цел**

**ТБО - Твърди битови отпадъци**

# Въведение

Настоящият доклад е изготвен съгласно нормативно заложеното изискване за извършване на междинна оценка на документите за стратегическо планиране, включително общински план за развитие в чл. 33, ал. 1 от Закона за регионално развитие. Междинната оценка е извършена от експертен екип притежаващ нужната квалификация според Правилника за прилагане на ЗРР и въз основа на сключен договор Д-Д-17/02.03.2018 г. между „Център за пространствени изследвания“ ЕООД и община Борован с предмет: „Извършване на междинна оценка на Плана за развитие на община Борован за периода 2014-2020 г.“.

Общинският план за развитие представлява стратегически документ, разработен за най-ниското административно-териториално ниво в България, който определя средносрочните визия, цели и приоритети за развитие, като същевременно отчита на специфичните характеристики и потенциал на общината. Общинският план за развитие (ОПР) 2014-2020 г. се явява най-важния стратегически документ за общините в България, служещ от една страна като инструмент за решаване на приоритетни за общината проблеми и задачи, и същевременно осигуряващ ,,вход” към националните и европейските финансови ресурси. Документа следва да се съобразява със заложените стратегически насоки за разработване на целите и приоритетите на общински планове за развитие в съответната областна стратегия за развитие за периода 2014-2020. Съгласно чл. 33, ал. 1. в средата на периода на действие на стратегическия документ следва да бъде извършена оценка за неговото изпълнение. Съобразно изискванията настоящата междинна оценка включва:

1. Оценка на първоначалните резултати от изпълнението;
2. Оценка на степента на постигане на съответните цели;
3. Оценка на ефективността и ефикасността на използваните ресурси;
4. Изводи и препоръки за изпълнението на съответния документ.

Междинната оценка на документи за регионално развитие е неразделна част от цикъла на стратегическо регионално планиране. Заедно с оценка на изпълнение, докладът съдържа и анализ на релевантността на стратегията и капацитетът за нейната координация. Чрез разработването на междинна оценка на общинския план за развитие се подпомага неговото управление и реализация. Докладът комбинира експертен ситуационен и сравнителен анализ, на база на който се оценяват резултатите и въздействието от прилагането на ОПР Борован към 2017 г.

Общинският план на община Борован за периода 2014-2020 е разработен съгласно действащите към момента на разработване нормативни постановки и е представен в пет основни части, както следва:

1. Анализ на икономическото и социално развитие;
2. Обобщен SWOT анализ;
3. Стратегически цели и приоритети за развитие на общината;
4. Индикативна финансова таблица и
5. Система за наблюдение, оценка и актуализация на ОПР.

Основен предмет за анализ и оценка на междинната оценка на ОПР на община Борован 2014-2020 е изпълнението на заложените цели и приоритети в част 3 на стратегическия документ към 2017 г., включително подробно разглеждане на заложените индикатори с техните междинни стойности, както и изпълнението на индикативно заложените финансови ресурси.

По същество, така разработеният ОПР на община Борован 2014-2020 г. не следва да се разглежда като абстрактен стратегически документ, а като инструмент, чрез който се формулира общата рамка за развитие на община Борован. Тази рамка е определена на базата на наличния потенциал и сравнителните предимства на територията, като същевременно се съобразява и транспонира политики, цели, приоритети и механизми, залегнали в националната йерархия на системата за планиране и управление на регионалното развитие.

# Цели и методи на Междинната оценка на ОПР

**Цели**

Междинната оценка на изпълнението на Общинския план за развитие на община Борован 2014-2020 г. се извършва с цел, за да се осигури независима и актуална информация за постигнатите резултати от прилагането на плана за периода 2014-2017 г. Предмет на анализ и оценка е изпълнението на целите и приоритетите, заложени в ОПР на община Борован, както и актуалното състояние на заложените в стратегическият документ индикатори.

Междинната оценка има за цел да подпомогне прилагането на ОПР, неговото цялостно управление и ако е необходимо – неговото преориентиране и актуализация.

Целите, които си поставя Междинната оценка са да се извърши независим преглед на изпълнението на ОПР в периода 2014-2017 г. и да се получи обективна информация за степента на напредък, като се направят препоръки за:

* Необходими промени по отношение на стратегическата рамка (визия, стратегически цели, приоритети) на ОПР, които да докажат необходимостта от актуализация на плана до 2020 г., както и при подготовката на ОПР за периода 2021-2027 г.;
* Необходимите действия на Общинска администрация Борован и Общински съвет Борован във връзка с по-нататъшното изпълнение на ОПР;
* Препоръки по отношение на системата за наблюдение на изпълнението на ОПР;
* Подобряване на действията по прилагането на принципа на партньорство и осигуряване на информация и публичност за изпълнението на ОПР.

За осъществяване на ОПР и съответно за постигане целите на междинната оценка е важен и контекстът в национален и Европейски мащаб, при който се реализира планът. Вторият програмен период, в който се реализира настоящо разгледаният план 2014-2020 към 2018 г. не се отличава с настъпили сериозни промени или изменения в социално-икономически и законов аспект, което е добра предпоставка за успешно изпълнение на ОПР съгласно предвижданията, при неговото създаване. След настъпилите промени в сферата на регионалното развитие през предишния програмен период, настоящият се отличава с ясна нормативна рамка за реализирането на политика в тази сфера, ясна система от документи за стратегическо планиране и управление и разработени инструменти и подходи за мониторинг и оценка. Това личи и в разработения ОПР на община Борован 2014-2020, който притежава всички нормативно заложени елементи на стратегически документ от такъв ранг. Добре разработена е система за наблюдение и оценка на плана, чрез представени индикатори с междинни стойности, както и разработена индикативна финансова таблица. Това позволява качествен анализ за целите на настоящата оценка. В национален план, в началото на програмния период се наблюдава забавяне при стартирането на някой от оперативните програми, но към 2018 г. те функционират и се изпълняват проекти по тях. Забавеният старт може да има отражение върху изпълнението на индикативно заложените финансовите ресурси за изпълнението на ОПР Борован 2014-2020. Към момента, не са актуализирани стратегически документи от по-високо ниво, което да повлияе върху ОПР на община Борован. Визията за развитие в ОПР 2014-2020 е непроменена от тази в предходния ОПР за периода 2007-2013 г., като е актуална и към настоящия момент. Тя отразява желаното от местната общност ниво на развитие, което е основано на наличен потенциал, традиции и ресурси в определени области с цел повишаване равнището на социално-икономическо развитие на общината. Стратегическата рамка е актуална и няма необходимост от актуализация.

**Методология**

Екипът на „Център за пространствени изследвания“ ЕООД използва две основни групи методи за оценка:

Методи за инвентаризация на информационните източници и събиране на информация

* Преглед и проучване на документи. Преглед на всички документи, свързани с прилагането на процеса на оценката – годишни доклади за изпълнение, статистически данни, ИСУН и др.;
* Метод на статистическата групировка. Оценителният екип използва този метод при групиране и подготовка за анализ на финансираните проекти, подпомагащи изпълнението на целите и приоритетите на ОПР;
* Работни дискусии с представители на общинска администрация Борован, за постигане на по-точна оценка, базирана на реално изпълнени дейности и проекти.

Методи за анализ на събраната документация

* Експертна оценка. Оценката на изпълнението на ОПР беше формално разделена между експертите по темите: „Техническа инфраструктура и екология”, „Икономическо развитие и туризъм” и „Социални дейности, здравеопазване, образование, култура и спорт”, „Административен капацитет и междурегионално сътрудничество”. Експертите оформиха свои становища, от които бяха изведени обобщените резултати от оценката;
* Качествен анализ. Този метод беше използван за изследване на качеството на изпълнение на приоритетите. По този начин са идентифицирани нуждите от подобрения и/или корекции, на база на което Изпълнителят предлага изводи и препоръки.
* Съдържателен анализ на документация - използвани следните източници на информация:
  + ОПР на община Борован за периода 2014-2020 г.,
  + общински програми за секторно развитие (околна среда, енергийна ефективност, управление на отпадъци и др.),
  + Агенция по заетостта,
  + служба ГРАО в община Борован,
  + Областна стратегия за развитие на област Враца за периода 2014-2020 г.,
  + НСИ,
  + Информационна система за управление и наблюдение на структурните инструменти на ЕС в България (ИСУН),
  + Годишни доклади за наблюдение на изпълнението на ОПР, които бяха предоставени от Община Борован.

На база на така описаните методи експертният екип по разработване на оценката, изготви документа в следните етапи:

* + Подготвителен етап за събиране на емпирични данни от различни източници;
  + Анализ на ОПР Борован 2014-2020, анализ на събраната емпирична информация чрез количествени методи, методите на сравнителния анализ и др.;
  + Изготвяне и структуриране на доклада за междинна оценка;
  + Представяне на резултатите на Община Борован.

При изготвяне на настоящата междинна оценка на изпълнението на ОПР Борован са използвани следните изходни принципи:

* *реализъм* – формулираните стратегически цели и приоритети следва да са реалистични, което означава, че трябва да бъдат съобразени не само с наличния потенциал за развитие, но и с фактори като институционална среда, тенденции в развитието на територията, ниво на подготовка на кадрите, финансова обезпеченост и редица други, които могат да изиграят ролята на задържащи фактори за ефективно усвояване на потенциала на общината и нейните сравнителни предимства;
* *устойчивост* – в плана не бива да се съдържат задачи и конкретни дейности, чието решаване има изолиран, оперативен и кампаниен характер, с краткосрочен и бързо „затихващ” във времето ефект върху изпълнението на формулираните цели в стратегията;
* *приемственост* – следва да има осигурена приемственост с действащия стратегически документи от по-горно ниво, както и с ОПР на община Борован от предния програмен период;
* *партньорство* – Общинският план за развитие трябва да бъде резултат от съвместните усилия на всички заинтересовани страни – представители на държавните и общинските власти, на бизнеса, на държавните институции и на неправителствения сектор.

Процесът при изготвянето на междинна оценка на стратегически документи, в частност на Общински план на развитие на Борован, има своите специфики и за да бъде максимално полезен инструмент за целите на регионалното планиране, следва да отбележим някои ограничители в процеса на работа:

* На първо място това е краткият срок за изготвяне, който не позволява задълбочаване на процесите, свързани с набиране на важна емпирична информация, на чиято основа да се разгърне аналитичнатата компонента на междинната оценка;
* Вторият сериозен ограничител е свързан с информационното осигуряване на процеса по изготвяне на оценката – това се отнася най-вече до системата от индикатори за въздействие и резултат, тъй като за някой от тях не се събират данни на общинско ниво;
* Работата на определените групи по наблюдение на изпълнението на ОПР често не се документира, което пречи за адекватна оценка на постигнатите резултати;
* Междинните оценки са независими документи, при които е налице известен субективизъм при осъществяване на процедурата и при интерпретация на постигнатите резултати, който допълнително се засилва от проблемите, свързани с информационния дефицит;

Екипът, разработващ настоящият доклад за оценка, взе предвид така описаните ограничители и предприе мерки за тяхното преодоляване тях чрез редовни консултации с общинската администрация, проверка на наличната информация от повече от един източник и чрез обективизъм, постигнат чрез консултации с различни експерти.

# Оценка на първоначалните резултати от изпълнението

Оценката на първоначалните резултати от изпълнението на ОПР е направена въз основа на стратегическата рамка на ОПР на ниво „мярка”. Като източници на информация са използвани предоставената от общинска администрация справка с изпълнени общински проекти за периода 2014-2016 г., годишни доклади за изпълнение на ОПР, други справки и доклади, ИСУН, публични бази данни.

За всяка мярка от ОПР 2014-2020 на община Борован са планирани конкретни дейности, които ще допринесат за изпълнението ѝ. Броят на дейностите по отделните мерки варира от 1 до 12. Екипът, който изготвя Междинната оценка, ще оценява резултатите от изпълнението на ОПР за периода 2014-2017 г. в три нива – ниско, средно и високо ниво на изпълнение:

* Мерки за развитие, по които не са извършени или инициирани проекти и дейности, се оценяват с ниско ниво на развитие;
* Мерки за развитие, по които са инициирани проекти и дейности и/или е изпълнена една от планираните в ОПР дейности, се оценяват със средно ниво на развитие;
* Мерки за развитие, по които са инициирани проекти и дейности и/или са изпълнени повече от две от планираните в ОПР дейности, се оценяват с високо ниво на развитие.

В определени случаи е допустимо да се даде оценка, не отговаряща на горните критерии, вследствие приложен комплексен оценъчен подход и експертна преценка на екипа относно конкретно съотношение на планирани дейности в ОПР и постигнати резултати.

Редица проекти, изпълнени или в процес на изпълнение от община Борован, допринасят за постигането на повече от една мерки за развитие. Проектите са посочени към всички мерки, които касаят. Конкретно постигнатите резултати са разпределени и отчетени при индикаторите за въздействие и индикаторите за резултат.

## СТРАТЕГИЧЕСКА ЦЕЛ 1: Развитие на конкурентоспособна икономика

*Приоритет 1.1: Развитие на икономиката*

Мярка1.1.1. Развитие на икономиката

Дейности*:*

* Повишаване конкурентоспособността на МСП чрез подобряване качеството на продукцията, производителността на технологиите и управлението в предприятията;
* Подобряване информираността на бизнеса;

***Мярката има средно ниво на изпълнение.***

Мярка1.1.2.: Осъществяване на подкрепа свързана с предоставянето на бизнес услуги

Дейности*:*

* Разработване на стратегия за привличане на инвестиции и реализация на публично-частни партньорства;
* Създаване на каталог с информация за свободни общински терени, сгради и услуги, за които се търсят инвеститори и частни партньори чрез активен маркетинг и реклама на икономическия потенциал на общината;

***Мярката има ниско ниво на изпълнение.***

*Приоритет 1.2: Развитие на земеделието*

Мярка 1.2.1.: Развитие на растениевъдството

Дейности*:*

- Насърчаване сдружаването на производителите и кооперирането на участниците във веригата за реализация на земеделски продукти и храни.

***Мярката има средно ниво на изпълнение.***

Мярка 1.2.2.: Развитие на животновъдството

Дейности*:*

- Създаване, модернизация и разширяване на животновъдните обекти;

***Мярката има средно ниво на изпълнение.***

*Приоритет 1.3. : Развитие на туризма*

Мярка 1.3.1.: Развитие на туризъм и спорт

Дейности*:*

- Ремонт и обновяване на стадион в с. Борован

- Рехабилитация на съществуващи и изграждане на нови спортни площадки и фитнес на открито в община Борован

***Мярката има високо ниво на изпълнение.***

Мярка 1.3.2.: Развитие на маркетингова политика за популяризиране на Борован

Дейности*:*

-Аудиовизуално представяне на културата, историята и природата в Община Борован, както и подготовка и отпечатване на рекламен каталог и брошури на забележителностите в Общината.

***Мярката има средно ниво на изпълнение.***

В Цел 1 на ОПР 2014-2020 г. на община Борован има заложени общо 6 мерки за развитие, от които:

* Мерки с високо изпълнение – 1 броя;
* Мерки със средно изпълнение – 4 броя;
* Мерки с ниско изпълнение – 1 броя.

3.2. СТРАТЕГИЧЕСКА ЦЕЛ 2: **Подобряване на инфраструктурата и опазване на околната среда**

*Приоритет 2.1: Подобряване на инфраструктурата*

Мярка 2.1.1: Модернизация и разширяване на местната транспортна инфраструктура

-Ремонт и реконструкция на четвъртокласен път Добролево – Сираково

-Рехабилитация на уличната пътна мрежа в селата Борован, Малорад, Добролево, Нивянин и Сираково

***Мярката има високо ниво на изпълнение.***

Мярка 2.1.2: Подобряване на водоснабдяването, канализацията и пречистването на отпадните води

- Изграждане на пречиствателна станция, канализационна система и подмяна на водопроводната мрежа в с. Борован -

- Рехабилитация на на водопроводната мрежа в селата Малорад

- Реконструкция на мостовете на територията на Община Борован

- Ремонт на язовирите общинска собственост

- Ремонт на стената на язовир „Гарвански геран“

***Мярката има високо ниво на изпълнение.***

Мярка 2.1.3.: Подобряване на електроснабдяването

-Рехабилитация на уличното осветление в селищата на Община Борован

-с. Малорад,с.Добролево ,с.Нивянин и Сираково

***Мярката има средно ниво на изпълнение.***

Мярка 2.1.4.: Модернизация на образователната инфраструктура

- Цялостно обновяване и модернизиране на базата на училищата и детските градини

***Мярката има средно ниво на изпълнение.***

Мярка 2.1.5.: Модернизация на здравната инфраструктура

-Ремонт на сградата на поликлиниките в с. Борован и с.Добролево

- Ремонт и обновяване на здравни служби и медицински кабинети

***Мярката има високо ниво на изпълнение.***

Мярка 2.1.6.: Модернизация на социалната инфраструктура

-Ремонт на сградата на бившия социален патронаж в с. Нивянин

-Преустройство на сградата на кметството в с. Сираково в дом за стари хора

***Мярката има ниско ниво на изпълнение.***

Мярка 2.1.7: Модернизация на културната инфраструктура

- Ремонт, оборудване и обзавеждане на читалищата в с.Малорад, с. Борован и с.Добролево и с.Нивянин

- Ремонт, възстановяване, изографисване и опазване на религиозните храмове на територията на община Борован

-Изграждане на религиозен храм в с.Сираково

-Ремонт на Читалищата в с.Малорад,с.Добролево,с.Нивянин

-Ремонт и реставрация на църквите в с. Борован,с.Малорад и с. Добролево

-Изографисване на църквата в с. Нивянин

-Изграждане на параклис в с. Сираково

-Изграждане на обредни домове в гробищните паркове на територията на Община Борован

***Мярката има средно ниво на изпълнение.***

Мярка 2.1.8.: Опазване и адаптиране на недвижимите културни ценности

-Реставриране на паметници на културата и забележителности свързани с историята на Община Борован.

-Запазване и реставриране на археологическите находки от местността „Могилата“-с. Борован

***Мярката има ниско ниво на изпълнение.***

Мярка 2.1.9.: Модернизация на административни сгради

-Ремонт, реконструкция и внедряване на енергоспестяващи мерки на административните сгради в Община Борован

-Ремонт и оборудване на помещенията и сградите на пенсионерските клубове в община Борован

- Ремонт на сградата на търговския дом в с. Сираково

***Мярката има високо ниво на изпълнение.***

Мярка 2.1.10 Комплексно планиране и устройство на територията.

- Разработване на Общ устройствен план на община Борован;

- Разработване на Концепция за пространствено развитие на община Борован, акцентираща на приоритетните зони натериторията на общината;

- Актуализация на кадастралните и регулационни планове на 5 населени места, в т.ч. цифровизация - с. Борован, с. Малорад, Добролево, Нивянин и с.Сираково;

***Мярката има ниско ниво на изпълнение.***

*Приоритет 2.2.: Опазване на околната среда*

Мярка 2.2.1.: Опазване чистотата на атмосферния въздух

***Мярката има ниско ниво на изпълнение.***

Мярка 2.2.2.: Управление на водните ресурси и опазване на чистотата им

-Корекция на коритото на р. Скът при с. Нивянин и с. Борован

-Почистване на речните корита при с. Добролево и с. Сираково

-Почистване и корекция на реките и деретата в с. Борован

***Мярката има средно ниво на изпълнение.***

Мярка 2.2.3.: Подобряване управлението на отпадъците

-Оптимизиране на системата за сметосъбиране, сметоизвозване и депониране на твърдите битови отпадъци в община Борован и оборудване на населените места на Община Борован със съдове на ТБО.

***Мярката има високо ниво на изпълнение.***

Мярка 2.2.4.: Развитие на зелената система в общината

-Рехабилитация на площадното пространство , тротоарите и зелените площи в селищата на Община Борован

-Ремонт на съществуващи и поставяне на нови съоръжения /чешми,пейки,кошчета/ в парковете на Община Борован

-Реконструкция на парковото пространство в с. Нивянин, включващо изграждане на цветни алеи и зелени площи

***Мярката има високо ниво на изпълнение.***

Мярка 2.2.5.: Опазване на биоразнообразието

- Поощряване на граждански инициативи за опазване на природата.

***Мярката има ниско ниво на изпълнение.***

Мярка 2.2.6.: Подобряване на енергийната ефективност

- Подмяна на уличното осветление на населени места от община Борован;

***Мярката има средно ниво на изпълнение.***

В Цел 2 на ОПР 2014-2020 г. на община Борован има заложени общо 16 мерки за развитие, от които:

* Мерки с високо изпълнение – 6 броя;
* Мерки със средно изпълнение – 5 броя;
* Мерки с ниско изпълнение – 5 броя.

**3.3. СТРАТЕГИЧЕСКА ЦЕЛ 3: Социална интеграция и развитие**

*Приоритет 3.1.: Подобряване качеството на здравните услуги*

Мярка 3.1.1.: Подобряване на достъпа до първична и специализирана медицинска помощ

-Обслужване на възрастни хора и инвалиди по домовете

-Профилактични прегледи по училища

***Мярката има високо ниво на изпълнение.***

Мярка 3.1.2.: Подобряване на достъпа до дентално - медицински услуги

-Профилактични прегледи по училища и детски градини

***Мярката има средно ниво на изпълнение.***

*Приоритет 3.2.: Подобряване качеството и достъпа до образованието*

Мярка 3.2.1.: Информационно обезпечаване на учебните заведения

- Изграждане на нови компютърни кабинети

- Реинтеграция и намаляване броя на отпадащите от образователната система деца и ученици.

***Мярката има средно ниво на изпълнение.***

Мярка 3.2.2.: Създаване на нови извънкласни и извънучилищни форми на заниманията на деца и младежи

-Разкриване на 6 нови извънкласни и извънучилищни форми в ОДК Борован.

***Мярката има средно ниво на изпълнение.***

Мярка 3.2.3.: Квалификация на преподавателите във връзка с подобряване на учебния процес

-Провеждане на квалификационни форми на обучение на общинско ниво с учителите от училищата и детските градини на територията на Община Борован.

***Мярката има средно ниво на изпълнение.***

Мярка 3.2.4.: Развитие на спорта

- Изграждане на нови, обновяване и обезопасяване на съществуващи детски площадки на открито в община Борован

***Мярката има високо ниво на изпълнение.***

*Приоритет 3.3.: Подобряване качеството на социалните услуги и интегриране на групи в социална изолация*

Мярка 3.3.1.: Създаване на нови социални услуги и/или поддържане на налични такива

-Създаване на център за работа с деца в Община Борован със специални образователни потребности-деца на социално слаби семейства,деца с увреждания,деца изостанали в обучението от образователната система.

-Изграждане на Център за социална рехабилитация и интеграция на хора с увреждания в община Борован;

***Мярката има средно ниво на изпълнение.***

Мярка 3.3.2.: Обучение и преквалификация на възрастни, на трайно безработни и на други лица от групите в неравностойно положение на пазара на труда

***Мярката има ниско ниво на изпълнение.***

Мярка 3.3.3.: Стимулиране на намалението на младежката и дългосрочната безработица

***Мярката има ниско ниво на изпълнение.***

*Приоритет 3.4.: Разнообразяване на културния календар*

Мярка 3.4.1.: Организирането на нови културните събития и фестивали

-Прерастване на регионалния фолклорен фестивал “Борован свири, пее и танцува“ в областен фестивал

-Прерастване за общинския фестивал за детска песен „Боровански врабчета“ в регионален фестивал

***Мярката има средно ниво на изпълнение.***

Мярка 3.4.2.: Подпомагане на развитието на културните институции

- Насърчаване дейността на самодейните художествени състави;

- Културен обмен с различни културни институции от страната и чужбина.

***Мярката има средно ниво на изпълнение.***

В Цел 3 на ОПР 2014-2020 г. на община Борован има заложени общо 11 мерки за развитие, от които:

* Мерки с високо изпълнение – 2 броя;
* Мерки със средно изпълнение – 7 броя;
* Мерки с ниско изпълнение –2 броя.

**3.2. СТРАТЕГИЧЕСКА ЦЕЛ 4:** **Подобряване на административния капацитет и повишаване на международното сътрудничество**

*Приоритет 4.1.: Подобряване на капацитета и подобряване качеството на услугите, предоставяни от общината*

Мярка 4.1.1.: Подобряване на организацията на управление и работа в общинската администрация

- Повишаване капацитета на общинската администрация и общинския съвет за управление, изпълнение, наблюдение и оценка на планови и стратегически документи;

***Мярката има високо ниво на изпълнение.***

Мярка 4.1.2.: Подобряване на квалификацията и уменията на общинската администрация

- Организиране и участие в курсове за подобряване на квалификацията и уменията на общинската администрация

***Мярката има високо ниво на изпълнение.***

*Приоритет 4.2. Стимулиране на общинското, трансгранично и международно сътрудничество*

Мярка 4.2.1.: Развитие на междуобщинското партньорство с цел съвместна работа и участие в проекти

***Мярката има високо ниво на изпълнение.***

Мярка 4.2.2.: Развитие на трансграничното и международно сътрудничество

* Развитие на международното сътрудничество, обмен на добри практики и връзки с побратимени градове,ТГС с Република Румъния и ТГС с Република Сърбия, за развитие на културните и икономически връзки

***Мярката има високо ниво на изпълнение.***

В Цел 4 на ОПР 2014-2020 г. на община Борован има заложени общо 4 мерки за развитие, от които:

* Мерки с високо изпълнение – 3 броя;
* Мерки със средно изпълнение – 0 броя;
* Мерки с ниско изпълнение – 0 броя.

*По отношение изпълнението на стратегическите цели на ОПР, може да се направи извод, че СЦ 2 и особено СЦ 4 са с високо ниво на изпълнение в сравнение със СЦ 2 която е със средно ниво на изпълнение и СЦ 1 която е с по скоро с ниско ниво на изпълнение:*

|  |  |  |  |  |
| --- | --- | --- | --- | --- |
| **Стратегическа цел** | **Мерки за развитие** | **Високо изпълнение** | **Средно изпълнение** | **Ниско изпълнение** |
| 1: Развитие на конкурентоспособна икономика | ***6*** | ***1*** | ***4*** | ***1*** |
| **2: Подобряване на инфраструктурата и опазване на околната среда** | ***16*** | ***6*** | ***5*** | ***5*** |
| **3: Социална интеграция и развитие** | ***11*** | ***2*** | ***7*** | ***2*** |
| **4: Подобряване на административния капацитет и повишаване на международното сътрудничество** | ***4*** | ***4*** | ***0*** | ***0*** |
| **Общо** | **37** | **13** | **16** | **8** |

**Оценката за изпълнението на мерките за развитие е средна към висока.**

# Оценка на степента на постигане на съответните цели – индикатори за оценка на стратегическите цели и приоритетите на ОПР 2014-2020

За отчитане изпълнението на ОПР на община Борован за периода 2014-2020 г. и оценка на постигнатите цели и приоритети, са заложени два вида индикатори – общи и специфични.

## Общи индикатори

Общите индикатори отчитат приноса на ОПР за постигане на целите на „Европа 2020“, както и постигането на растеж и заетост в областта на регионалната политика, чрез структурни фондове на ЕС за период 2014-2020г.

Общите индикатори биват качествени и количествени.

**Качествените общи** **индикатори** целят да измерят социално-икономическото, регионално, междурегионално и трансгранично развитие на общината, постигнато вследствие реализирани политики и проекти. Тяхното изпълнение може да се оцени както следва:

* Индикатор 1: Доколко планът е гъвкав и позволява лесна адаптация

В плана са заложени приоритети и мерки за развитие, които обхващат всички сфери на обществена дейност. Това позволява реализиране на разнородни по предмет проекти, които се финансират от разнообразни източници и допринасят за разрешаване на идентифицирани проблеми. В допълнение в ОПР 2014-2020 е предвидена процедура за актуализация на плана и изготвяне на реалистична и адекватна стратегическа рамка и система за управление на ОПР в случай на активно въздействие на външни и вътрешни фактори и условия върху социално-икономическите характеристики на развитието на общината.

* Индикатор 2: По какъв начин разписаните в стратегическата част цели и приоритети допринасят за намаляване на вътрешно регионалните и междурегионалните неравенства в социалната и икономическа сфери

В ОПР 2014-2020 г. са планирани мерки и дейности за развитие както за с. Борован, така и за селата в общината. Изпълнението на ОПР в периода 2014-2016 г. показва, че общината взема предвид проблемите на селата и ги включва в проекти за получаване на финансиране. Стратегическата рамка на ОПР е съобразена с тази на ОСР на област Враца и РПР на Северозападен район от ниво 2. Спазването на регионалните насоки за развитие, заложени в документите от по-високо йерархично ниво, ще допринесе за намаляване на вътрешно регионалните и междурегионалните неравенства в социалната и икономическа сфери.

* Индикатор 3: Доколко планът стимулира развитието на трансграничното и междурегионално сътрудничество, както и сътрудничество между публичния, частния и неправителствения сектор

ОПР 2014-2020 е добра основа за развитие на трансгранично и междурегионално сътрудничество, както и за сътрудничество между публичния, частния и неправителствения сектор. Заложени са мерки:

Мярка 4.2.1.: Развитие на междуобщинското партньорство с цел съвместна работа и участие в проекти

Мярка 4.2.2.: Развитие на трансграничното и международно сътрудничество

* Индикатор 4: Доколко институциите показват ангажираност за политическата и административна реализация на ОПР

Общинска администрация Борован и Общински съвет Борован са главните институции, ангажирани с изпълнението и наблюдението на ОПР, представяне на постигнатите резултати през местната общност и отчитане пред институции от по-високо ниво. Те успешно изпълняват функциите, вменени им със Закона за регионално развитие и Правилника за неговото прилагане.

Кметът на община Борован управлява общината по Програма за развитие, която е в синхрон със заложените в ОПР приоритети и дейности.

Общински и държавни институции са ангажирани в своята дейност с информационно осигуряване изпълнението и отчитането на ОПР – ГРАО, АЗ, НСИ, Областна дирекция по безопасност на храните Враца и др.

Качествените общи индикатори се изпълняват успешно.

**Количествените общи индикатори** за оценка на изпълнението на ОПР дават информация за постигнат напредък в сфери като енергийна ефективност, образование и икономика, които са част и от европейските приоритети за развитие. За тези индикатори в общинския план няма заложени базови, междинни и целеви стойности. Всеки регистриран напредък по количествените общи индикатори се счита за успешно тяхно изпълнение в периода 2014-2016 г.

* Индикатор 5: Цели „20/20/20” по отношение на повишаване на енергийната ефективност (%)

Енергийната ефективност на община Борован е повишена вследствие реализирани редица проекти и инициативи, в резултат на които повече от половината обществени сгради на територията на общината са енергийно ефективни и се ползват от широк кръг граждани.

Индикатор 6: Намаляване на дела на преждевременно напусналите училище (%)

По данни от Общинска администрация Борован в училищата на територията на общината не са регистрирани преждевременно напуснали училище. За периода 2014-2016 година индикаторът се изпълнява успешно.

* Индикатор 7: Нарастване на дела на висшистите на 30-34 г. (%) – няма данни на ниво община към 31.12. 2016 г.;
* Индикатор 8: Брой предприятия, получили безвъзмездна финансова помощ

Няма предприятия, получили безвъзмездна помощ.

* Индикатор 9: Брой новосъздадени работни места

Няма данни.

Количествените общи индикатори се изпълняват сравнително успешно.

**Цялостната оценка за изпълнението на общите индикатори в ОПР 2014-2020 г. за периода 2014-2016 г. е средна.**

## Специфични индикатори

Специфичните индикатори от своя страна се поделят на индикатори за въздействие и индикатори за резултат.

**Индикаторите за въздействие** отчитат изпълнението на стратегическите цели и имат значение за цялостната оценка на ефективността на избраната стратегия и политика за устойчиво интегрирано местно развитие. Съобразно с „Методическите указания за разработване на .... общински планове за развитие”, индикаторите за въздействие са ориентирани към реализацията на целите, докато индикаторите за резултат са привързани към действията в рамките на отделните приоритетни области. Те следва да оценят цялостната ефективност на стратегията и какво е достигнатото състояние на общината, спрямо визията и стратегическите цели до 2020 г.

**Индикаторите за резултат** оценяват изпълнението на определените приоритети и мерки за развитие на общината. Индикаторите за резултат разглеждат количествено измеримите мерки от състава на приоритетите. Индикаторите се фокусират върху предполагаемите резултати и следствия от предвидените дейности и проследяват динамиката в общинското развитие. Комбинирани са разнообразни източници на информация, предоставящи точна и осъвременена информация за следените от индикаторите характеристики. Подборът на индикаторите спрямо спецификата на стратегическите цели и приоритети, в съчетание с техния оптимизиран брой, позволяват успешното прилагане на системата от индикатори по време на изпълнението на плана и особено при подготовката на планираните оценки.

В ОПР 2014-2020г. специфичните индикатори имат заложени междинни и целеви стойности. В примерните таблиците по-долу е показано изпълнението на индикаторите за въздействие и индикаторите за резултат.

*Таблица 1. Изпълнение на индикаторите за въздействие на ОПР 2014-2020 г. на община Борован за периода 2014-2017 г.*

|  |  |  |  |  |  |  |
| --- | --- | --- | --- | --- | --- | --- |
| Специфична цел | Индикатор за въздействие | Източник на информация | Начална стойност | Целева стойност | Ръст на изменение | Изпълнение/  постигнат резултат |
| **Стратегическа цел 1:** Ускорено развитие на конкурентоспособна икономика и привличане на инвестиции с цел повишаване на доходите | Подготвени проекти по оперативните програми | ИСУН | 3 | 6 | 3 | изпълнен |
| Съвместни проекти на община, НПО и бизнес | ИСУН, община Борован | 0 | 3 | 3 | неизпълнен |
| **Стратегическа цел 2:** Адаптиране на общинската територия към устойчив модел на териториално устройство, осигуряващо ефективно инфраструктурно осигуряване и качествена среда за обитаване и бизнес | Сгради с приложени мерки за  енергийна ефективност | Община Борован | 1 | 3 | 2 | изпълнен |
| Изпълнение на проекти за  обновяване на образователна-  та, социална, културната и  здравната инфраструктура | ИСУН, община Борован | 3 | 6 | 3 | изпълнен |
| **Стратегическа цел 3:** Повишаване и развитие на качеството на човешкия капитал, чрез здравеопазване, ефективни социални услуги и образование | Безработица на населението | НСИ | 18.5 % | 16 % | 2.5 % | неизпълнен |
| Реконструирани спортни съоръжения | Община Борован | 0 | 2 | 2 | изпълнен |
| **Стратегическа цел 4:** Укрепване на административния капацитет и подобряване и разширяване възможностите за териториално сътрудничество | Брой обучителни програми за общинската администрация | Община Борован | 1 | 2 | 1 | изпълнен |
| Брой партньорства с други общини или международно сътрудничество | Община Борован | 2 | 4 | 2 | изпълнен |

Индикаторите за въздействие в ОПР 2014-2020 на община Борован са общо 8 бр., от които:

* При 7 бр. целева стойност е постигната;
* При 1 бр. целева стойност не е постигната;

Изпълнението на индикаторите за въздействие е високо.

*Таблица 2. Изпълнение на индикаторите за резултат на ОПР 2014-2020 г. на община Борован за периода 2014-2017 г.*

|  |  |  |  |  |  |  |
| --- | --- | --- | --- | --- | --- | --- |
| Приоритети | Индикатори за резултат | Източник на информация | Начална стойност | Целева стойност | Ръст на изменение | Изпълнение/  постигнат резултат |
| Приоритет 1.1: ***Развитие на конкурентноспособна икономика*** | Брой подромогнати нови частни инициативи в създаването на микропредприятия | Община Борован | 0 | 2 | 2 | В процес на изпълнение |
| Приоритет 1.2: ***Развитие на модерно земеделието*** | Брой нови информационни кампании в сферата на земеделието по отношение на млади фермери | Община Борован | 0 | 2 | 2 | В процес на изпълнение |
| Приоритет 1.3. : ***Рекреация и туризъм*** | Нови разработени проекти в сферата на туризма | Община Борован | 0 | 2 | 2 | В процес на изпълнение |
| Приоритет 2.1: ***Подобряване на инфраструктурата*** | Км нова водопреносна мрежа | Община Борован | 0 | 50 | 50 | В процес на изпълнение |
| Приоритет 2.2.: ***Съхранение и опазване на околната среда*** | Брой нови сгради с подобрена енергийна ефективност | Община Борован | 0 | 1 | 1 | изпълнен |
| Приоритет 2.3.: ***Пространствено планиране и управление*** | Брой ОУП | Община Борован | 0 | 1 | 1 | В процес на изпълнение |
| Приоритет 3.1.: ***Подобряване достъпа и качеството на здравните услуги*** | Брой нови медицински или дентални практики | Община Борован | 0 | 2 | 2 | В процес на изпълнение |
| Приоритет 3.2.: ***Създаване на благоприятна среда за реализация на младото поколение чрез подобряване качеството и достъпа до образование*** | Брой създадени клубове по интереси | Община Борован | 0 | 2 | 2 | В процес на изпълнение |
| Приоритет 3.3.: ***Подобряване качеството и нивото на социалните услуги*** | Брой нови социални услуги | Община Борован | 1 | 2 | 1 | В процес на изпълнение |
| Приоритет 3.4.: ***Разнообразяване на културния календар на общината*** | Брой проведени културни мероприятия | Община Борован | 2 | 4 | 2 | изпълнен |
| Приоритет 4.1.: ***Подобряване на капацитета на общината и подобряване качеството на услугите, предоставяни от нея*** | Брой обучени служители | Община Борован | 40 | 60 | 20 | изпълнен |
| Приоритет 4.2. ***Стимулиране на местните партньорства, трансграничното и международно сътрудничество*** | Брой осъществени партньорства | Община Борован | 1 | 2 | 1 | изпълнен |

Индикаторите за резултат в ОПР 2014-2020 на община Борован са общо 12 бр., от които:

* При 4 бр. целевата стойност е постигната;
* При 8 бр. целевата стойност не е постигната, но при всичките има реализиран напредък и са в процес на изпълнение;

Изпълнението на индикаторите за резултат е средно.

# Оценка на ефективността и ефикасността на използваните ресурси – ресурсно осигуряване, разпределение на планираните финансови ресурси по приоритети и източници на финансиране

Експертната оценка на ефективността и ефикасността на използваните ресурси и тяхното разпределение по приоритети и източници на финансиране при изпълнението на ОПР Борован към април на 2018 г. се базира на обобщените резултати и аналитичния преглед на изпълнените проекти и дейности в периода, обхванат от междинната оценка. Тук са включени всички дейности и проекти, които са финансирани както със средства от бюджета на община Борован, средства от структурните фондове на ЕС, така и други източници – специфични фондове, частно финансиране. Реализираните финансови средства са съпоставени с планираните финансови средства в индикативната финансова таблица в ОПР Борован по съответните приоритети и цели, залегнали в плана. При оценката на финансовите ресурси, анализираните дейности и проекти са отнесени само към един приоритет, независимо дали допринасят за повече, с цел по-коректно представяне на данните и за да се избегне дублиране на едни и същи средства. Също така, при анализа са включени и няколко проекти, който са в процес на изпълнение, голяма част от проекта е изпълнен и следва да бъде завършен до края на 2018 г. Целта отново е по-обективно представяне на наличната информация, тъй като това са средства, които са одобрени и предстои са бъдат реално изплатени.

*Таблица 3. Финансови ресурси в лв., привлечени към 2018 г. по стратегически цели на ОПР*

|  |  |  |  |  |
| --- | --- | --- | --- | --- |
| Стратегическа цел | Местно публично финансиране | Външно публично финансиране | Частно  финансиране | Общо |
| **1:** Развитие на конкурентоспособна икономика |  | 1 197 354 |  | 1 197 354 |
| 2: Подобряване на инфраструктурата и опазване на околната среда |  | 13 414 179, 80 |  | 13 414 179, 80 |
| 3: Социална интеграция и развитие |  | 1 772 295,60 |  | 1 772 295,60 |
| 4: Подобряване на административния капацитет и повишаване на международното сътрудничество |  | 176 954,28 |  | 176 954,28 |

***Разпределение на финансовите ресурси по Специфични цели към март 2018 г.***



От фигурата по-горе става видно, че за анализирания период най-голяма част от финансовите ресурси, използвани за постигане целите на ОПР Борован 2014-2020, са вложени за дейности по Стратегическа цел **2: Подобряване на инфраструктурата и опазване на околната среда** – 81 %. Тук основно са изпълнени проекти с цел подобряване на ифраструктурата и по-конкретно големия дял се заема от реконструкция на общинска четвъртокласна пътна мружа.

На второ място по използвани ресурси за оценявания период 2014-2017 г. се нарежда Стратегическа цел **3: Социална интеграция и развитие** – 11 % от всички вложени финансови ресурси. По СЦ 3 са успешно изпълнени проекти свързани със социални дейности.

На останалите цели **1: Развитие на конкурентоспособна икономика** и **4: Подобряване на административния капацитет и повишаване на международното сътрудничество** се падат съответно 7 % и 1 % .

Направеният анализ на привлечените и реализирани средства чрез дейности и проекти на територията на община Борован към март 2018 г. показва цялостно относително добра ефикасност на финансовите ресурси. Анализът показва, че при разработване на ОПР 2014-2020 е използван реалистичен подход към поставяне на целите, което се доказва с добрите резултати на изпълнение на финансовите предвиждания към средата на периода на действие на ОПР.

# Изводи и препоръки за изпълнението на съответния документ

Целта на настоящата оценка е да подпомогне управлението и по-доброто изпълнение на ОПР на община Борован за периода 2014-2020. След направения детайлен анализ, оценъчният екип дава цялостна висока оценка за изпълнението на стратегическия документ към 2018 г. Проучването установи, че стратегическата рамка на ОПР Борован е актуална към 2018 г., отразява желанията на местното население и е съобразена със стратегическите документи от по-високо йерархично ниво, което не налага промени по плана.

Анализът извършен за целите на настоящата междинна оценка на ОПР Борован 2014-2020 показва цялостен добър напредък по отношение изпълнението на заложените мерки и приоритети в ОПР 2014 - 2020. От гледна точка изпълнение на конкретни дейности и проекти най-съществен напредък се наблюдава по отношение на Стратегическа цел 2, а най-малък при Стратегическа цел 1. Общата оценка на изпълнените мерки за развитие на община Борован е средна към висока. До края на периода на действие на ОПР следва да се обърне приоритетно внимание на заложените мерки, по който към 2018 г. не е отчетен съществен напредък.

Цялостната оценка за изпълнението на общите индикатори (качествени и количествени) в ОПР 2014-2020 г. за периода 2014-2018 г. е висока. Изпълнението на специфичните индикатори (за въздействие и за резултат) също е оценено относително високо.

По отношение на ефективността и ефикасността на използването на финансовите ресурси при Стратегическа цел 3 се наблюдава преизпълнение на индикативно заложените стойности, което се оценява положително и свидетелства за ангажираността на отговорните институции в процеса на усвояване на средства по различните фондове и програми. При Стратегическа цел 2 и 4 се наблюдава съвсем слабо изоставяне спрямо предвидените финансови ресурси, което налага активизиране от страна на общинската администрация и Общинския съвет на общината в посока реализация на проектите, заложени в ОПР. Предвид високата ресурсоемкост на проекти, които следва да бъдат изпълнени по тази Стратегическа цел, постигането на заложените цели до края на периода на действие на ОПР е реалистично. Наблюдава се сериозно изоставане по отношение на СЦ 1, което ще трябва да бъде наваксано през оставащото време.

По отношение на системата за наблюдение, оценка и контрол оценена чрез представените общи и специфични индикатори, може да се заключи, че има сравнително добра отчетност и видим напредък. Въпреки това, за общо 10 броя специфични индикатори няма налични данни, което възпрепятства тяхното оценяване. Това се отнася и до повечето общи индикатори, за които липсват данни на ниво община. Системата от индикатори следва да бъде прецизирана и да се обърне внимание на събирането на данни по липсващите към момента индикатори.

На база на така представената междинна оценка, екипът по разработването ѝ представя следните препоръки при изпълнението на ОПР на община Борован 2014-2020 до края на периода на действие на документа:

* Да се обърне внимание и целенасочени действия за постигане на резултати по приоритетите и мерките, за които към момента не е отчетен съществен напредък, а именно:
  + Подкрепа за развитието на частния сектор
  + Подпомагане предоставянето на бизнес услуги, свързани със стартиране на нов бизнес
  + Развитие на конкурентноспособно земеделие
  + Насърчаване и подпомагане на инвестиционната активност на територията на общината
  + Развитие на зоните за локализация на бизнеса
  + Участие на общинската администрация като партньор на бизнеса
  + Приличане на инвестиции и развитие на ПЧП
* Да се обърне внимание на събирането на информация по индикатори, като част от системата за наблюдение и оценка за напредъка по ОПР, за които към момента няма данни;
* Да се заложат начални, междинни и целеви стойности за индикаторите в ОПР 2014-2020 г.
* Да се цели широко участие на местното население в постигането на поставените цели в ОПР чрез осведомителни кампании и представяне на възможностите за финансиране на проекти идеи на широка публика.
* Да се направи актуализация на ОПР 2014-2020 г. и да се прецизират заложените мерки.
* Да се изготвят годишни доклади за наблюдение на изпълнението на ОПР 2014-2020 г.